ანტონიადი (მთვარის კრატერი)

კრატერი ანტონიადი () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ პოლარულ ნაწილში. სახელი ეწოდა ფრანგი ბერძენი ასტრონომის, ეჟენ ანტონიადის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება გვიანიმბრიული ეპოქით ივარაუდება.

 კრატერის აღწერა 
კრატერის უახლოესი მეზობლებია ჩრდილო-დასავლეთით მდებარე უძველესი კრატერი მინარტი, რომლის სამხრეთ-აღმოსავლეთ კიდე ნაწილობრივ დაფარულია ანტონიადის კრატერით; აღმოსავლეთით მდებარე უძველესი კრატერი ნუმეროვი და სამხრეთით მდებარე დიდი კრატერი ბრაშირი. კრატერის ცენტრის სელენოგრაფიული კოორდინატებია , დიამეტრი — 137.92 კმ, სიღრმე — 2.95 კმ.

LRO ზონდის ლაზერული ალტიმეტრის (LOLA) გამოყენებით მიღებული მონაცემები მიუთითებს, რომ ანტონიადის კრატერის თასის ფსკერი მდებარეობს საბაზისო ნიშნულიდან -9,120 მ სიმაღლეზე (მთვარის ცენტრიდან 1,737,400 მეტრი), რაც მას მთვარეზე ყველაზე ღრმა ადგილად აქცევს. ამიტომ, დიდი ალბათობით, კრატერის წარმოქმნის შედეგად გამოტყორცნილი ქანები მთვარის ქვედა ქერქიდან ან ზედა მანტიიდანაა, რაც კრატერს კვლევისა და ქანების ნიმუშების აღებისთვის უაღრესად საინტერესოს ხდის.

კრატერს ზოგადად წრიული ფორმა აქვს, რგოლის გარეთა ნაწილი მთელი პერიმეტრის გასწვრივ ამ ფორმისგან გადახრილია. კრატერის რგოლი ოდნავ დაზიანებულია, ხოლო შიდა ფერდობს ტერასული სტრუქტურა აქვს, რომელიც სამხრეთ ნაწილში ერთი პატარა კრატერით არის აღნიშნული. რგოლი მიმდებარე რელიეფზე 1.69 კმ-ზე მაღლა დგას, ხოლო კრატერის მოცულობა 20850.47 კმ³-ია.

 სატელიტური კრატერები 
ანტონიადის კრატერს, სატელიტური კრატერები არ გააჩნია.

იხილეთ აგრეთვე
მთვარის კრატერების სია

რესურსები ინტერნეტში













სქოლიო

კატეგორია:მთვარის დარტყმითი კრატერები
კატეგორია:კვადრანტი LQ-30